**Udhëzues për propozim sistematizimin e vendeve të punës nga kompetenca e mbrojtjes së mjedisit jetësor të komunave në fushën e mjedisit jetësor , duke mbuluar të gjitha kompetencat në fushën e mjedisit jetësor**

**HYRJE**

Komunat janë një nga aktorët kyç në procesin e integrimit të shtetit në Bashkimin Evropian. Në përgjithësi pranohet fakti se komunave në të ardhmen do t’u nevojiten më shumë burime, si financiare ashtu edhe ato të kuadrit, bashkëpunim më i madh ndërmjet pushtetit qendror dhe pushtetit lokal dhe bashkëpunim më të madh të ndërsjellë në mënyrë që ata të mund të ofrojnë shërbime cilësore për qytetarët e vet. Në të njëjtën kohë, kudri do të jetë adekuat nëse mbulohen të gjitha kompetencat që ka komuna sipas rregulloreve ligjore në fushën e mjedisit jetësor, dhe për këtë qëllim është e nevojshme të merret një qasje e sistematizuar gjithëpërfshirëse në përgatitjen e dokumenteve për sistematizimin e vendeve të punës. Bazë për miratimin e këtij dokument është neni 50 paragrafi 1 pika 12 e Ligjit për Vetëqeverisjen Lokale, sipas të cilit kryetari i komunës ka kompetencë të nxjerrë Rregullore për sistemimin e vendeve të punës në komunë.

**QËLLIMI KRYESOR I UDHËZUESIT**

‐Zbatimi më i mirë i legjislacionit të mjedisit jetësor nga

ana e komunave në Maqedoni. Për të arritur këtë qëllim kryesor

 është i nevojshëm realizimi i nën-qëllimeve të mëposhtme:

 - Zvogëlimi sa më i madh i ngarkesës që kanë komunat

 për zbatimin e legjislacionit të mjedisit jetësor

- Përmirësimi i zbatimit të legjislacionit të mjedisit jetësor nga komunat përmes ngritjes së kapaciteteve dhe forcimit institucional

- Përmirësimi i efikasitetit në përdorimin e burimeve ekzistuese nga

 anën e komunave

- Të përmirësohet në mënyrë konsekuente zbatimi i legjislacionit të

 mjedisit jetësor

 - T'u mundësohet komunave të orientohen në zbatimin e legjislacionit të mjedisit jetësor

- Të identifikohen nevojat dhe mundësitë për përmirësimin e bashkëpunimit ndërkomunal

 - Të përmirësohet komunikimi, koordinimi dhe bashkëpunimi ndërmjet pushtetit lokal dhe atij qendror

 - Standardizimi i kërkesave të raportimit për mjedisin jetësor nga niveli lokal në atë qendror

 - Efikasitet më i madh i mbikëqyrjes së komunave nga MMJPH

 - Promovimi i përdorimit të planifikimit financiar për të siguruar

se burime të mjaftueshme janë në dispozicion për zbatimin më të madh të

legjislacionit të mjedisit jetësor

- Mbështetje më e madhe nga niveli shtetëror, nëpërmjet vendosjes/zhvillimit të

njësisë qendrore për mbështetje, për qëllime të planifikimit dhe zhvillimit të

projekteve të mëdha investuese për të siguruar qasje në burimet financiare të përshtatshme, me zbatimin e mëtutjeshëm të rregullt të projekteve të tilla duke marrë parasysh dokumentet planifikuese komunale.

**Madhësia e njësive të vetëqeverisjes lokale**

Për nevojat e këtij udhëzuesi për dhe për një përcaktim më të mirë të asaj që është e nevojshme dhe çfarë mund të mbulohet në mënyrë dytësore nga kompetencat e shumta të mjedisit jetësor

në nivel lokal i kemi ndarë komunat në grupet e mëposhtme:

I vogel <10 000 banore

I mesëm >10.000 - 50.000 banorë

I madh >50.000 banorë

**PROPOZIM PËR ORGANIZIM TË KUADRIT**

Krahas këtij udhëzuesi jepen të gjitha kompetencat që kanë komunat në nivel lokal në fushën e mjedisit jetësor. Duke analizuar dhe në të njëjtën kohë duke marrë parasysh madhësinë e komunave sipas numrit të banorëve, burimet e kufizuara financiare si dhe kapacitetin administrativ të punonjësve, propozohet si më poshtë

 **Komunat e mëdha**

Në komunat e mëdha (me më shumë se 50,000 banorë) është e nevojshme të krijohet një departament për mbrojtjen e mjedisit jetësor. Në këtë sektor propozohet të ketë 5 departamente siç janë:

Departamenti i Menaxhimit të Mbeturinave,

Departamenti i Mbrojtjes së Ujërave,

Departamenti i Mbrojtjes së Mjedisit Jetësor,

Departamenti i inspektimit mjedisor dhe ngritja e një sistemi monitorimi/informimi.

Këto departamente të propozuara duhet të përbëhen nga vende pune që do të mbulojnë plotësisht kompetencat e mjedisit jetësor në nivel lokal. Kjo nuk do të thotë konkretisht 5 departamente të veçanta, ato mund të grupohen në përputhje me rrethanat dhe në vend të 5 departamenteve do të jenë 3 të cilat do të mbulojnë plotësisht të gjitha kompetencat në fushën e mjedisit jetësor.

Varësisht nga problemet me të cilat ballafaqohet secila komunë veç e veç duhet dhënë prioritet I një departamenti për shembull për mbrojtjen nga ndotja e ajrit dhe atë në komunat ku ky lloj problemi është shtuar, ose departamenti i mbrojtjes nga zhurma në ato komuna urbane ku ka një numër të madh objektesh hoteliere që shpesh krijojnë probleme sidomos në zonat turistike. Pra, në varësi të nevojave të secilës komunë veç e veç duhet dhënë prioritet në një aspekt të caktuar, duke përfshirë edhe të gjitha kompetencat e tjera që kanë komunat në fushën e mjedisit jetësor. Megjithatë, njësitë e mëdha të vetëqeverisjes lokale duhet të kenë të njëjtin varg të kompetencave si njësitë e vogla dhe të mesme të vetëqeverisjes lokale. Për shembull, për çështje të tilla si cilësia e ajrit dhe locimi i zhurmës do të jetë një problem shumë më i madh për njësitë e mëdha të qeverisjes vendore dhe për rrjedhojë ata duhet të sigurojnë se kanë burimet e duhura për t'i trajtuar ato. Nga njësitë e mëdha të vetëqeverisjes lokale duhet të pritet gjithashtu të kenë një rol drejtues përnjësitë e vogla të vetëqeverisjes lokale në fusha të tilla si menaxhimi i mbetjeve. Duhet të përmendim edhe rajonalizimin përsa i përket futjes së nivelit administrativ për zbatimin rutinë/të përhershëm të legjislacionit për mjedisin jetësor – i cili nuk është në përputhje me ndarjen administrative në dy nivele të kompetencavenë nivel qendror dhe lokal. Megjithatë, ekziston një mbivendosje/lidhje e mundshme ndërmjet aktiviteteve të qendrave të zhvillimit të rajoneve planifikuese në promovimin e investimeve dhe mundësive për punësim në rajonet e planifikimit dhe në juridiksionin e njësive të vetëqeverisjes lokale për zbatimin e legjislacionit të mjedisit jetësor kur bëhet fjalë për investime të mëdha (si p.sh. uji i pijshëm, ujërat e zeza urbane, menaxhimi i mbetjeve). Në të tre rastet, është i nevojshëm planifikimi i investimeve dhe menaxhimin e projektit, në mënyrë që çdo ekspertizë rajonale që është në dispozicion për menaxhimin e investimeve të përdoret për të ndihmuar në sigurimin e burimeve financiare të nevojshme për investimin e madh, në përputhje me kërkesat e legjislacionit mjedisor dhe duhet patjetër të merret parasysh.

**Komunat e mesme**

Në komunat e mesme (me nga 10,000 deri në 50,000 banorë) është e nevojshme të krijohet Departamenti i mbrojtjes së mjedisit jetësor. Njëkohësisht propozohet të ketë në këtë departament

të paktën 5 vende pune që do të mbulojnë të gjitha kompetencat në fushën e mjedisit jetësor. Këto pesë vende pune të propozuara duhet të mbulojnë kompetencat që kanë të bëjnë me:

-menaxhimin e mbeturinave,

-mbrojtjen nga uji,

-mbrojtjen e mjedisit jetësor,

- inspektor i autorizuar I mjedisit jetësor.

Këto vende pune të propozuara duhet të mbulojnë plotësisht kompetencat e mjedisit jetësor në nivel lokal. Kjo nuk do të thotë konkretisht 5 punë të veçanta, ato mund të grupohen në përputhje me rrethanat dhe në vend të 5 vendeve të punës duhet të ketë një numër tjetër me vërejtje që këto vende pune duhet të mbulojnë të gjitha kompetencat nga fusha e mjedisit jetësor. Në komunat e mesme, në varësi të disponueshmërisë së kapacitetit të punonjësve si dhe përfshirjen e tyre të mëparshme në fushën e mbrojtjes së mjedisi jetësor por edhe pjesëmarrjes në trajnime nga kjo fushë, duhet në situata të caktuara të fillojë trajnimi i kuadrit të ri që do të përfshihet në këtë fushë ose varësisht nga mundësitë t'i qaset bashkëpunimit ndërkomunal, i cili do të jetë me kohëzgjatje të caktuar duke pasur parasysh se komuna duhet të punojë në drejtim të formimit të kuadrit të specializuar në fushën e mjedisit jetësor.

**Komunat e vogla**

Sa i përket njësive më të vogla të vetëqeverisjes lokale, ku ka një numër të vogël të të punësuarve, sugjerohet që fillimisht të bëhet një analizë e shkurtër e kuadrit ekzistues me të cilin disponon komuna.

 Nëse ka kuadër që tashmë është përfshirë në fushën e mjedisit jetësor duke vepruar në përputhje me kompetencën ose duke marrë pjesë në trajnime, projekte në fushën e Mjedisit jetësor, është logjike që të përdoret ai kuadër dhe të vihet në dispozicion për zbatimin e kompetencave në fushën e mjedisit jetësor me kompetenca të përcaktuara. Megjithatë, nëse një punonjës ka qenë i përfshirë në fushën e mjedisit jetësor në të kaluarën, në sistemimin e vendeve të punës, dhe në praktikë, ai nuk mund dhe nuk duhet t’i zbatojë të gjitha kompetencat në këtë fushë, megjithatë disa punë duhet ndarë disa punonjësve.

Për këtë mënyrë të shpërndarjes së kompetencave, propozojmë zbatimin e Ligjit për bashkëpunim ndërkomunal, i cili është përdorur shumë pak deri më tani. Propozojmë lidhjen e nevojshme të një marrëveshjeje për “administrim/menaxhim të përbashkët” ndërmjet njësive të vetëqeverisjes lokale që do të mundësojë realizimin e kompetencave të tyre. Krijimi i “administratës së përbashkët” ndërmjet njësive më të vogla të vetëqeverisjes lokale është i domosdoshëm për zbatimin e legjislacionit të mjedisit jetësor në tërësi. Një "administratë e përbashkët" e tillë nuk është themeluar brenda një kornize më të gjerë se një formë e caktuar e kufizuar të bashkëpunimit ndërkomunal për nevojat e kompetencave të caktuara - Përveç kësaj, pavarësisht nga madhësia sipas numrit të banorëve, njësitë e vetëqeverisjes lokale kanë kapacitete të ndryshme për zbatimin e legjislacionit dhe duhet të miratojnë qasje të ndryshme në mënyrë që të mund të zbatojnë plotësisht kompetencat e tyre në fushën e mjedisit jetësor,

të cilat u janë caktuar atyre. Njësitë e vogla të vetëqeverisjes lokale nuk kanë zgjidhje dhe duhet të përvetësojnë qasjen e bashkëpunimit me fqinjët e tyre, ndërsa njësitë e mëdha të vetëqeverisja lokale duhet të kenë kapacitete të mjaftueshme për të përmbushur nevojat e tyre dhe madje të marrin rol udhëheqës në "zonën e tyre të ndikimit" dmth. zonën rreth njësive më të vogla të vetëqeverisjes lokale në të cilën një njësi më e madhe e vetëqeverisjes lokale shpreh ndikim ekonomik në mënyrë që banorët nga vendbanimet përreth të udhëtojnë çdo ditë drejt saj. Në atë drejtim duhet të lëvizë edhe vendosja e administratës së përbashkët që duhet të iniciohet nga komunat më të vogla, ku pothuajse si rregull nuk ka kapacitete të mjaftueshme administrative për të zbatuar të gjitha kompetencat dhe në të njëjtën kohë

nuk ka burime të mjaftueshme financiare për të zbatuar të gjitha kompetencat e caktuara të fushës së mjedisit jetësor.

**Planifikimi finnciar**

Planifikimi financiar transparent dhe gjithëpërfshirës është i nevojshëm për ta siguruar disponueshmëri të mjeteve financiare me të cilat do të sigurohen burimet e nevojshme për zbatimin e legjislacionit mjedisor.Planifikimi i këtillë duhet të jetë shumëvjeçar dhe të synohet në përmirësimin e burimeve të mjeteve financiare, me përjashtim të shpenzimeve. Planifikimi financiar duhet të marrë parasysh nevojat e zbatimit të legjislacionit mjedisor, sipas kërkesave të kuadrit kompetent në njësitë e vetëqeverisjes lokale. Është e nevojshme të hartohet një buxhet i qartë që do të tregojë kostot reale të njësive të vetëqeverisjes lokale për zbatimin e legjislacionit të mjedisit jetësor.

**Kompetencat në nivel lokal në fushën e mjedisit jetësor**

-Miratimi i elaborateve:

‐Vlerësimi strategjik i mjedisit jetësor në nivel lokal: ‐------------

 Monitorimi, informacione për mjedisin jetësor, raportimi, qasje publike në informacion

-Lëshimi i lejeve B-PKIN (Parandalimi dhe kontrolli i integruar i ndotjes )

-Cilësia e ajrit të ambientit

-Menaxhimi i mbeturinave

-Menaxhimi i burimeve ujore

‐Mbrojtja nga zhurmat në mjedisin jetësor

-Përgatitja e PLVM Bazë ligjore për aktet juridike që miratohen në nivel lokal19

**Qyteti i Shkupit dhe komunat në qytetin e Shkupit**

Dispozita të veçanta për Qytetin e Shkupit dhe komunat në qytetin e Shkupit

**TRAJNIME TË DETYRUESHME VJETORE**

Theksohet se nevojiten trajnime të detyrueshme vjetore në fushën e mjedisit jetësor. Nevojiten iniciativa drejtuar BNJVL-së, e cila aktualisht është organizatori kryesor i trajnimeve të destinuara për punonjësit në njësitë e vetëqeverisjes lokale. Përveç kësaj, trajnime është e nevojshme të organizohen sipas nevojës (ad hoc), nga projektet tvining dhe projektet për ndihmë teknike në të cilat duhet të marrin pjesë personat përgjegjës për mjedisin jetësor në komuna. Nga viti 2019, MMJPH ka përgatitur Plan për organizimin e trajnimeve të destinuara për komunat që janë duke u realizuar.

**KONKLUZION**

Menaxhimi me burimet aktualisht në dispozicion në secilën komunë duhet të përfundojë në kohën më të shkurtër të mundshme ose maksimum 6 muaj nga dita e miratimit të këtij Udhëzuesi dhe prezantimin e tij para përfaqësuesve të komunave. Duke ndjekur këtë qasje do të arrihet:

-Përmirësimi i komunikimit

-Përmirësimi i bashkëpunimit

‐Koordinim i përmirësuar

-Shmangia e aktiviteteve të dyfishta

-Fokusimi në aktivitetet prioritare

-Udhëzime të përmirësuara për zbatimin

-Trajnim i përmirësuar

-Përmirësimi i mbikëqyrjes nga MMJPH dhe përfundimisht do të arrihet zbatimi i plotë

 të kompetencave në fushën e mjedisit jetësor në komuna në pajtim me ligjet.